സി.പി.എം 23ാം പാര്ട്ടി കോണ്ഗ്രസ് കണ്ണൂരിലെന്ന് സൂചന നിയമസഭാ തിരഞ്ഞെടുപ്പിലെ ചരിത്രവിജയത്തിന് പിന്നാലെ സി.പി.ഐ.എം 23ാം പാര്ട്ടി കോണ്ഗ്രസ് കേരളത്തില് നടത്താന് ആലോചന. പാര്ട്ടി കോണ്ഗ്രസ് കണ്ണൂരില് നടത്തണമെന്ന് കേരളം ഘടകം ശിപാര്ശ ചെയ്തെന്നാണ് റിപ്പോര്ട്ട്. ഇക്കാര്യത്തില് കേന്ദ്ര കമ്മിറ്റി മറ്റന്നാള് തീരുമാനമെടുക്കും. എന്നാല് തമിഴ്നാടും പാര്ട്ടി കോണ്ഗ്രസ് വേദിയാക്കുന്നത് പരിഗണനയിലാണ്. പ്രതിനിധികളുടെ എണ്ണം, യാത്രാസൗകര്യം എന്നിവയെല്ലാം പരിഗണിച്ചായിരിക്കും അന്തിമ തീരുമാനം. മുമ്ബ് കേരളത്തില് പാലക്കാട്, കോഴിക്കോട്, എറണാകുളം എന്നിവിടങ്ങളിലും പാര്ട്ടി കോണ്ഗ്രസ് നടന്നിട്ടുണ്ട്. എന്നാല് പാര്ട്ടിക്ക് ഏറ്റവും കൂടുതല് മെമ്ബര്മാരുള്ള കണ്ണൂരില് പ്രത്യേക പരിഗണന വേണമെന്നാണ് ആവശ്യം.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ പത്ത് വര്ഷം മുമ്ബ് 20ാം പാര്ട്ടി കോണ്ഗ്രസ് കോഴിക്കോട് വച്ച് ചേര്ന്നത് കേരളത്തിന്റെ പ്രതീക്ഷകള്ക്ക് തിരിച്ചടിയായേക്കും. തുടര്ന്ന് 21ാം പാര്ട്ടി കോണ്ഗ്രസ് വിശാഖപട്ടണത്തും 22ാം പാര്ട്ടി കോണ്ഗ്രസ് ഹൈദരാബാദിലുമാണ് നടന്നത്. അതേസമയം പാര്ട്ടി കോണ്ഗ്രസ് 2022 ഫെബ്രുവരി അവസാനം നടത്താന് പാകത്തില് പ്രവര്ത്തനങ്ങള്ക്ക് തുടക്കം കുറിക്കാന് സിപിഐ എം കേന്ദ്രകമ്മിറ്റി യോഗം നേരത്തെ തീരുമാനിച്ചിരുന്നു. ഇക്കൊല്ലം ജൂലൈ ആദ്യവാരം മുതല് ബ്രാഞ്ച് സമ്മേളനങ്ങള് ആരംഭിക്കാനായിരുന്നു തീരുമാനം. ഏപ്രിലില് നടക്കേണ്ടിയിരുന്ന പാര്ട്ടി കോണ്ഗ്രസ് കോവിഡ് മഹാമാരിയും ലോക്ക്ഡൗണും നിയമസഭ തിരഞ്ഞെടുപ്പുകളും കാരണം മാറ്റിവെയ്ക്കാന് തീരുമാനിക്കുകയായിരുന്നു.